CELEX: 32017R1859
Language: ro
Date: 2017-10-16 00:00:00
Title: Regulamentul de punere în aplicare (UE) 2017/1859 al Consiliului din 16 octombrie 2017 privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene

16.10.2017   
            
            
               RO
            
            
               Jurnalul Oficial al Uniunii Europene
            
            
               LI 265/5
            
         REGULAMENTUL DE PUNERE ÎN APLICARE (UE) 2017/1859 AL CONSILIULUI
   din 16 octombrie 2017
   privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) 2017/1509 al Consiliului din 30 august 2017 privind măsuri restrictive împotriva Republicii Populare Democrate Coreene și de abrogare a Regulamentului (CE) nr. 329/2007 (1), în special articolul 47 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 30 august 2017, Consiliul a adoptat Regulamentul (UE) 2017/1509.
            
         
               (2)
            
            
               Având în vedere programele nucleare și de rachete balistice ale RPDC care continuă și se accelerează cu încălcarea obligațiilor acestei țări astfel cum se stabilește într-o serie de rezoluții ale CSONU, trei persoane și șase entități ar trebui adăugate pe lista persoanelor și entităților care figurează în anexele XV și XVI la Regulamentul (UE) 2017/1509.
            
         
               (3)
            
            
               Prin urmare, anexele XV și XVI la Regulamentul (UE) 2017/1509 ar trebui modificate în consecință,
            
         ADOPTĂ PREZENTUL REGULAMENT:
   Articolul 1
   Anexele XV și XVI la Regulamentul (UE) 2017/1509 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 16 octombrie 2017.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  JO L 224, 31.8.2017, p. 1.
   
      ANEXĂ
      
                  I.
               
               
                  Persoanele și entitățile enumerate în continuare se adaugă pe lista persoanelor, entităților și organismelor prevăzută în anexa XV la Regulamentul (UE) 2017/1509 la rubricile corespunzătoare.
                  
                              (a)
                           
                           
                              Persoanele fizice desemnate în conformitate cu articolul 34 alineatul (4) litera (a)
                              
                                           
                                       
                                       
                                          Nume (și eventuale nume de împrumut)
                                       
                                       
                                          Date de identificare
                                       
                                       
                                          Data desemnării
                                       
                                       
                                          Motive
                                       
                                    
                                          „31.
                                       
                                       
                                          KIM Jong Sik
                                       
                                       
                                          Director adjunct, Departamentul pentru Industria Munițiilor din Ministerul Industriei Militare.
                                       
                                       
                                          16.10.2017
                                       
                                       
                                          În calitate de director adjunct al Departamentului pentru Industria Munițiilor, oferă sprijin pentru programele RPDC legate de sectorul nuclear și de rachetele balistice, inclusiv prin prezența la evenimente legate de sectorul nuclear și de rachetele balistice în 2016 și la o prezentare în martie 2016 a ceea ce RPDC a pretins a fi un dispozitiv nuclear miniaturizat.
                                       
                                    
                                          32.
                                       
                                       
                                          RI Pyong Chol
                                       
                                       
                                          Data nașterii: 1948
                                          Prim-adjunct al directorului, Departamentul pentru Industria Munițiilor
                                       
                                       
                                          16.10.2017
                                       
                                       
                                          În calitate de prim-adjunct al directorului Departamentului pentru Industria Munițiilor – deține o poziție centrală în cadrul programului de rachete balistice al RPDC. Prezent la majoritatea testelor cu rachete balistice și oferă informări pentru Kim Jong Un, inclusiv cu ocazia testului nuclear și a ceremoniei din ianuarie 2016.”
                                       
                                    
                        
                              (b)
                           
                           
                              Persoanele juridice, entitățile și organismele desemnate în conformitate cu articolul 34 alineatul (4) litera (a)
                              
                                           
                                       
                                       
                                          Nume (și eventuale nume de împrumut)
                                       
                                       
                                          Locul de desfășurare a activității
                                       
                                       
                                          Data desemnării
                                       
                                       
                                          Motive
                                       
                                    
                                          „5.
                                       
                                       
                                          Ministerul Forțelor Armate Populare
                                       
                                       
                                           
                                       
                                       
                                          16.10.2017
                                       
                                       
                                          Responsabil de furnizarea de sprijin și îndrumare pentru Forța Strategică de Rachete a RPDC care controlează unitățile de rachete nucleare și strategice convenționale ale RPDC. Forța Strategică de Rachete a fost inclusă pe listă prin Rezoluția 2356 (2017) a Consiliului de Securitate al Organizației Națiunilor Unite.
                                       
                                    
                                          6.
                                       
                                       
                                          Armata Populară Coreeană
                                       
                                       
                                           
                                       
                                       
                                          16.10.2017
                                       
                                       
                                          Armata Populară Coreeană include Forța Strategică de Rachete care controlează unitățile de rachete nucleare și strategice convenționale ale RPDC. Forța Strategică de Rachete a fost inclusă pe listă prin Rezoluția 2356 (2017) a Consiliului de Securitate al Organizației Națiunilor Unite.”
                                       
                                    
                        
            
                  II.
               
               
                  În anexa XVI la Regulamentul (UE) 2017/1509, după rubrica „Lista persoanelor, entităților și organismelor menționate la articolul 34 alineatele (1) și (3)”, se introduce următorul text:
                  
                              „(a)
                           
                           
                              Persoanele fizice
                              
                                           
                                       
                                       
                                          Nume (și eventuale nume de împrumut)
                                       
                                       
                                          Date de identificare
                                       
                                       
                                          Data desemnării
                                       
                                       
                                          Motive
                                       
                                    
                                          1.
                                       
                                       
                                          KIM Hyok Chan
                                       
                                       
                                          Data nașterii: 9.6.1970.
                                          Pașaport nr.: 563410191 Secretar al Ambasadei RPDC din Luanda
                                       
                                       
                                          16.10.2017
                                       
                                       
                                          Kim Hyok Chan a servit drept reprezentant al Green Pine, entitate inclusă pe lista ONU, inclusiv la negocierea contractelor pentru recondiționarea navelor angoleze cu încălcarea interdicțiilor impuse de rezoluțiile Consiliului de Securitate al Organizației Națiunilor Unite.
                                       
                                    
                        
                              (b)
                           
                           
                              Persoanele juridice, entitățile și organismele.
                              
                                           
                                       
                                       
                                          Nume (și eventuale nume de împrumut)
                                       
                                       
                                          Date de identificare
                                       
                                       
                                          Data desemnării
                                       
                                       
                                          Motive
                                       
                                    
                                          1.
                                       
                                       
                                          Korea International Exhibition Corporation
                                       
                                       
                                           
                                       
                                       
                                          16.10.2017
                                       
                                       
                                          Korea International Exhibition Corporation a oferit asistență unor entități desemnate în eludarea sancțiunilor prin găzduirea Târgului Internațional de la Phenian care oferă entităților desemnate posibilitatea de a încălca sancțiunile ONU prin continuarea activității economice.
                                       
                                    
                                          2.
                                       
                                       
                                          Korea Rungrado General Trading Corporation
                                          alias: Rungrado Trading Corporation
                                       
                                       
                                          Adresa: Segori-dong, Pothonggang District, Phenian, RPDC
                                          Telefon: 850-2-18111-3818022
                                          Fax: 850-2-3814507
                                          Adresa de e-mail: rrd@co.chesin.com
                                       
                                       
                                          16.10.2017
                                       
                                       
                                          Korea Rungrado General Trading Corporation a contribuit la încălcarea sancțiunilor impuse prin Rezoluțiile Consiliului de Securitate al Organizației Națiunilor Unite prin vânzarea de rachete Scud către Egipt.
                                       
                                    
                                          3.
                                       
                                       
                                          Biroul Administrativ Maritim
                                          alias Biroul Administrativ Maritim al Coreei de Nord
                                       
                                       
                                          Adresa: Ryonhwa-2Dong, Central District, Phenian, RPDC
                                          PO Box 416
                                          Tel 850-2-18111 Ex 8059
                                          Fax: 850 2 381 4410
                                          Email: mab@silibank.net.kp
                                          Site web: www.ma.gov.kp
                                       
                                       
                                          16.10.2017
                                       
                                       
                                          Biroul Administrativ Maritim a contribuit la eludarea sancțiunilor impuse de Consiliul de Securitate al Organizației Națiunilor Unite, inclusiv prin redenumirea și reînmatricularea unor active ale entităților desemnate și prin furnizarea de documente false navelor care fac obiectul sancțiunilor impuse de Organizația Națiunilor Unite.
                                       
                                    
                                          4.
                                       
                                       
                                          Pan Systems Pyongyang
                                          alias Wonbang Trading Co.
                                       
                                       
                                          Adresa: Room 818, Pothonggang Hotel, Ansan-Dong, Pyongchon district, Phenian, RPDC.
                                       
                                       
                                          16.10.2017
                                       
                                       
                                          Pan Systems a contribuit la eludarea sancțiunilor impuse de Consiliul de Securitate al Organizației Națiunilor Unite prin tentativa de vânzare de arme și materiale conexe către Eritreea.
                                          Pan Systems este, de asemenea, controlată de și lucrează în numele Biroului General de Recunoaștere, care este desemnat de Organizația Națiunilor Unite.”